
Luɔc I-yob
1
Kä cu I-yob jɛ loc i̱,
2
“Ɛ bi ku mäni nɛy, bia
cuc ni puɔ̱nydä mɔ,
kä bia däk ni ɣä kɛ rieet ɔ?
3
Nikä wäl täämɛ ruacɛ kɛ ɣä,
/ci yɛn po̱c kɛ ɣöö lät
yɛn ɣä duer?
4
A cäŋɛ mi ɛ thuɔ̱k ɛn ɣöö ta̱a̱
kɛ duer,
ɛn duerä ca ni duŋdä
ɣän kärɔa.
5
Kä mi caar yɛn ɛ i̱ gɔw
ni yɛn kä ɣä,
a bia riɛkdä lat ala duerä,
6
ŋa̱cɛ jɛ ɛn ɣöö ɛ Kuoth
mocä duer ɔ,
ɛ jɛn ci ɣä yiɛn ɔ
kɛ cambakdɛ.
7
Kä ɣän cä wiee i̱, ‘Ko̱r!’ Thilɛ
ram mi cu ɣä loc,
kä cua̱ ruac kɛ kui̱ cuuŋä, kä cuɛ
thil ram mi lat cuɔ̱ɔ̱ŋ.
8
Kä Kuoth cɛ duɔ̱pkä go̱l thilɛ
gua̱a̱th mi coth kɛ ɣä,
cɛ duɔ̱pkä jak kä col.
9
Jɛn cɛ wuɔ̱tdä woc kä ɣä,
kä cɛ kɛ̈kdä nyon.
10
Kä jɛn cɛ ɣä dup a cä riaw,
kä cɛ ŋa̱thdä yut ce̱tnikɛ
jiath,
mi ca yut ciöknikɛ.
11
Jɛn cɛ ɣä pɛt kɛ gakdɛ,
a ci ɣän a gua̱n tɛ̈rɛ.
12
Kä ci rɛmdɛ ɣä mak
cikɛ rɔ̱ tët puɔ̱l
ti gölkɛ ni ɣä.
13
“Kuoth cɛ gaatmaari jak
kä nɔ̱a̱n kɛ ɣä a ci ɣän a
juɔ̱r kä nɛy tin ŋa̱cä.
14
A cä cu thil ji̱ maarä
kɛnɛ mäthni.
15
A ci ɣän a juɔ̱r kä ja̱a̱lkä kɛnɛ
nyier la̱tdä,
a cä cua̱ ram mi guä waaŋdiɛn.
16
Cɔalä kuanydä, kä /cɛ ɣä loc,
a cäŋ liɛpä jɛ bä.
17
A ci ɣän a mi jiääk ni
kä ciekdä,
kä ca ɣä lo̱k ɛ gaatmaar.
18
A cäŋɛ ni dho̱li yɔaŋkɛ ɣä,
kä dɔalkɛ ɣä mi ca ɣä nɛn.
19
Ni mäthnikä pa̱ny lökɛ ɣä
nɛy tin nhɔakä ca rɔ̱ riet ɣä.
20
Ɣän cä nuään a cä thilɛ gua̱a̱th
a cua̱ leny ni tëkdä kärɔa.
21
A lo̱ckun tɛth kɛ ɣä mäthnikä,
kɛ ɣöö ci Kuoth ɣä moc riɛk!
22
Bia ɣä guɔ̱ɔ̱r ce̱tkɛ min
ci Kuoth ɛ la̱t?
A /ka̱nɛ ku ro̱ŋ kɛ puɔ̱nydä?
23
“Cä go̱r ni mi tëë kɛ ram mi
ci rieetkä gɔ̱r!
Duŋ mi tëë kɛ ram mi cikɛ
gɔ̱a̱r rɛy buɔk!
24
Kɛnɛ mi ca kɛ gɔ̱a̱r rɛy pa̱a̱m
kɛ ɣöö dëë kɛ te thi̱n
amäni cäŋ kɛl!
25
Duundɛ ɣöö kua̱ jɛ lɛ ŋa̱c i̱
tëk Gääŋdä,
min bi wi̱c muɔ̱ɔ̱n ben luk
kɛ jɔak.
26
A cäŋ ni mi ci guɔ̱pdä thuɔ̱k ɛ,
ŋotdɛ bä, bä Kuoth nɛn
kɛ jɛn ri̱ŋdä mɛmɛ.
27
Ɣän bä jɛ nɛn kɛ wäŋkä,
bä guic ni jɛ a
/ci mɔ a ram mi dɔ̱ŋ.
Ci lɔcdä baath rɛydä!
28
Kä mi ci jɛ lar i̱, ‘Bakɔ jɛ ku
lɛ guɔ̱ɔ̱r i̱di, kä tuk rikä
tëë kɛ jɛ.’
29
Kɛ kui̱c ɛmɔ luthni ko̱r,
kɛ ɣöö gak Kuoth bɛ da̱k
nööŋ kɛ ko̱r,
kä biɛ cu ŋa̱c ɛn ɣöö
te luk wa̱nɔ.”
